पंकज श्रीवास्तव | भोपाल
पंकज श्रीवास्तव | भोपाल
कोलार से करीब 20 किमी दूर कठौतिया के जंगल में वर्षों पहले आदि मानव रहा करते थे। इसका प्रमाण है यहां पत्थरों पर उकेरे गए शैल चित्र, जो दुनियाभर में प्रसिद्ध हैं। पुरातत्वविद् इन्हें संसार का सबसे बड़ा शैलाश्रय होने का दावा करते हैं। करीब 40 किमी के बैल्ट में 75 से भी ज्यादा शैलाश्रय हैं, जिनमें एक हजार से भी ज्यादा शैल चित्र मौजूद हैं। प्रो. शंकर तिवारी ने 1975 में इसकी खोज की थी, इसलिए इसे \\\"एस’ बैल्ट के नाम से भी जाना जाता है। यह क्षेत्र विध्यांचल पर्वत श्रंख्ला के अंतर्गत आता है। यहां पर आदि मानव की संस्कृति के अवशेष बहुत अधिक हैं। यहां से पुरातत्वविद्ों को शैल चित्रों के अलावा लाखों वर्ष प्राचीन वस्तुएं भी मिली थीं, जो इंदिरा गांधी मानव संग्रहालय में सुरक्षित रखी गई हैं।
दिखती है प्राचीन समय के जीवन की झलक
इन शैलाश्रयों में बने शैल चित्रों में प्राचीन समय के जनजीवन की झलक देखने को मिलती है। इनमें विभिन्न प्रकार के पशु, हिंसक जानवर, शिकार के दृश्य, युद्ध के दृश्य उकेरे गए हैं। चित्र को लगभग 10 हजार वर्ष पुराना माना गया है। यह क्षेत्र भीम बैठका श्रंृखला में आता है।
mai_Deva mai_Deva hin_Deva hin_Deva hin_Deva